**A MAB akkreditációs elvárásai, SZAKMAI BÍRÁLATI SZEMPONTJAI (SzBSz) felsőoktatási szakképzés (Fsz) létesítésének, képzési és kimeneti követelményeinek (KKK) véleményezésében**

# Hatályos: 2022. október 21-től

**Tartalom: Oldal**

A SZAKKÉPZÉS tervezett KÉPZÉSI ÉS KIMENETI KÖVETELMÉNYEI 1

Melléklet: A felsőoktatási szakképzésben szerezhető végzettségi szint jellemzői 2

**Jogszabályi háttér:**

A MAB a felsőoktatási szakképzés létesítése szakmai bírálati szempontjainak (SzBSz) összeállításánál kiindulási alapnak tekinti a nemzeti felsőoktatásról szóló 2011. évi CCIV. törvény vonatkozó rendelkezéseit és a 65/2021. (XII. 29.) ITM rendelet (a felsőoktatásban szerezhető képesítések jegyzékéről és az új képzések létesítéséről) vonatkozó előírásait, különösen a 4. Felsőoktatási szakképzés és a szakképzésen szerezhető szakképzettség felsőoktatási képesítési jegyzékbe történő felvételének kezdeményezése fejezet alábbi pontját:

**5. § (1)** A Magyar Felsőoktatási Akkreditációs Bizottság véleményt nyilvánít arról, hogy

1. a létesítési dokumentum szakmai véleményeire is figyelemmel[[1]](#footnote-1), indokolt-e a szak létesítése,

a képzési és kimeneti követelmény alapján, a szakon a szakképzettség megszerzésével szerezhető tudás követelményei - a tudás, a képesség, attitűd, illetve az autonómia és felelősség jellemzői - megfelelnek-e az MKKR adott besorolási szintjén meghatározott minimális követelményeknek, és ez alapján a szakra meghatározott képzési és kimeneti követelmények - az oklevelek hazai és külföldi megfeleltethetőségét is figyelembe véve - várhatóan megfelelő színvonalú kibocsátást biztosítanak-e

**A FELSŐOKTATÁSI SZAKKÉPZÉS[[2]](#footnote-2) tervezett KÉPZÉSI ÉS KIMENETI KÖVETELMÉNYEI**

1. **A szakképzettség MKKR szintbesorolásának megfelelősége[[3]](#footnote-3)**

A létesíteni tervezett képzésben megszerezhető szakképzettség, képesítés MKKR szerinti szintbesorolása legyen szakmailag helyes, megalapozott, figyelemmel legyen a különböző végzettségi szintekre, a munkakör betöltésére, foglalkozás, tevékenység gyakorlására jogosító szakképesítések és szakképzettségek szerkezetére.

1. A szakképzés és a megszerezhető képesítés(ek) **megnevezés**e legyen összhangban.
2. A megszerezhető **szakképzettséget, képesítést** (ha választhatók szakirányok, úgy azokét is) az előírt **kompetencia-elemek** (tudás, képesség, attitűd, autonómia és felelősség) az MKKR **5. szintjének** és **a képzés céljának megfelelően írják le.**
3. **A meghatározó modulok** (a képzési terület szerinti közös modul és a szakképzési modul), **azok kreditarányai, szakmai tartalma,** valamint a szakképzés **összefüggő szakmai gyakorlatának** követelményei a **képzés céljával, a szak jelzett orientációjával[[4]](#footnote-4) és az előírt kompetencia elemekkel összhangban legyenek.**
4. A szakképzés a jelzett **képzési terület**be diszciplinárisan, szakmai tartalmát illetően **illeszkedjék.**

**Összegző elvárás** a MAB szakértői vélemény tartalmára a jogszabályban[[5]](#footnote-5)előírtak értelmében:

A szakképzettség, felsőoktatási képesítés megszerzésével szerezhető szakmai tudás-tartalmak – a tudás, a képesség, attitűd, illetve az autonómia és felelősség jellemzői – feleljenek meg az MKKR 5. besorolási szintjén meghatározott minimális követelményeknek.

# MELLÉKLET: bírálati segédlet a felsőoktatási szakképzés létesítésének véleményezéséhez, az MKKR szintbesorolásának megfelelősége megállapításához.

Kivonat az „A felsőoktatási szakképzések, az alap- és mesterképzések, valamint hitéleti képzések a 2022/23-as tanévtől alkalmazandó képzési és kimeneti követelményei” című dokumentumból:

**A VÉGZETTSÉGI SZINTEKET LEÍRÓ ÁLTALÁNOS JELLEMZŐK, KOMPETENCIÁK**

**1. A felsőoktatási szakképzésben szerezhető végzettségi szint jellemzői**

Felsőoktatási szakképzésben felsőoktatási szakképzettséget az szerezhet, aki rendelkezik a következő tudás, képesség, attitűd, illetve autonómia és felelősség kompetenciákkal:

1. **tudása**

* Rendelkezik egy adott szakterülethez kapcsolódó általános és szakspecifikus elméleti és gyakorlati ismeretekkel.
* Az elméleti és gyakorlati tudása rendszerbe szerveződik.
* Ismeri szakterülete fő elméleteinek ismeretszerzési és probléma-megoldási módszereit.
* Rendelkezik az adott szakma hosszú távú, és magas szintű műveléséhez szükséges gyakorlati módszerekkel és eszközökkel kapcsolatos biztos ismeretekkel.
* Ismeri anyanyelven a szakterület szakmai szókincsét, és legalább egy idegen nyelven alapszintű nyelvismerettel rendelkezik.
* Ismeri azokat az értékeket, amelyek szakmáját a jelenkori műveltség keretébe kapcsolják.

1. **képességei**

* Ellátja a szakképzettségének megfelelő munkakört.
* Az adott szakma feladatait a szükséges módszerek és eszközök kiválasztásával, egyedi és komplex alkalmazásával tervezi és oldja meg.
* Anyanyelvi és idegen nyelvi kommunikációs képességei révén szakmailag együttműködik.
* Fejleszti tudását, és ehhez alkalmazza a tudásszerzés, önfejlesztés különböző módszereit és képes használni a legkorszerűbb információs és kommunikációs eszközöket.
* Felismeri személyes fejlődése és a közjó szolgálata közötti összefüggést.

1. **attitűdje**

* Nyitott az adott szakterület új eredményei, innovációi iránt, törekszik azok megismerésére, megértésére és alkalmazására.
* Folyamatos önképzésre törekszik.
* Önkritikus saját munkájával kapcsolatosan.
* Elfogadja és hitelesen közvetíti szakmája társadalmi szerepét, értékeit.
* Új, váratlan élethelyzetekben is a jogszabályok és etikai normák teljes körű figyelembevételével hozza meg döntését.
* Nyitott a szakmájához kapcsolódó, de más területen tevékenykedő szakemberekkel való szakmai együttműködésre.

1. **autonómiája és felelőssége**

* Önállóan végzi munkáját, folyamatos önellenőrzés mellett.
* Felelősséget vállal saját és az általa vezetett szakmai csoport munkájáért, eredményeiért és kudarcaiért.
* Képzettségi szintjének megfelelő felelősségtudattal rendelkezik és reflektál saját tevékenységének következményeire.

Kivonat az „A felsőoktatási szakképzések, az alap- és mesterképzések, valamint hitéleti képzések a 2022/23-as tanévtől alkalmazandó képzési és kimeneti követelményei” című dokumentumból:

**FELSŐOKTATÁSI SZAKKÉPZÉSBEN**

**VALAMENNYI FELSŐOKTATÁSI SZAKKÉPZÉS KÖZÖS MODULJÁNAK JELLEMZŐI**

* 1. **A FELSŐOKTATÁSI SZAKKÉPZÉS KÖZÖS MODULJÁNAK JELLEMZŐI**

1. **Munkaerő-piaci ismeretek**
   1. főbb kompetenciák, szakmai készségek:

* helyzetfelismerés és helyzetelemzés, logikus gondolkodás, kreativitás, ötletgazdagság;
* hiteles kommunikáció, önmenedzselés, határozottság és céltudatosság;
* felelős munkavállalói magatartás, döntésképesség;
* önfoglalkoztatási kompetenciák, vállalkozói magatartás;
* udvariasság, kulturált és etikus magatartás;
* a munka világában az értékrend ismerete és betartása;
* a munkáltatói elvárásoknak megfelelő magatartás és teljesítmény;
  1. a szakmai követelmény:
* a munkaerőpiac alapfogalmainak ismerete;
* gazdálkodó szervezetek fogalmának, típusainak ismerete;
* adott vállalkozás esetén a munkajogi előírások értelmezése;
* a munkavállalói jogok és kötelezettségek ismerete;
* álláskeresési technikák alkalmazása (szakmai önéletrajz készítése), interjúkon siker elérése;
* alkalmazkodás az önfoglalkozási korlátokhoz, a vállalkozás szakmai és jogi kereteihez;
* alkalmazkodás a hazai és a nemzetközi munkaerő-piaci változásokhoz;
* aktuális jogi és eljárási szabályok ismerete az EGT tagállamaiban történő munkavállaláshoz.

1. **Idegennyelvi alapszintű ismeretek**
   1. főbb kompetenciák, szakmai készségek:

* alapszintű beszédkészség;
* alapszintű szöveg hallás utáni megértése;
* olvasott szöveg megértése, alapszintű nyelvtudás az írásbeli válasz elkészítéséhez;
  1. a szakmai követelmény:
* idegen nyelven, alapfokon történő kommunikáció, írásban és szóban;
* egyszerűbb idegen nyelvi szöveg megértése és fordítása (idegennyelvről anyanyelvre);
* a képzési terület sajátosságainak megfelelő szükséges idegen nyelvű szoftverek használata útmutatás alapján; a kezelőfelületek használata, a felhasználónak készített leírások, üzenetek megértése és alkalmazása.

1. **Szakmai és pénzügyi információfeldolgozási alapismeretek**
   1. főbb kompetenciák, szakmai készségek:

* informatikai alapkompetenciák - egy operációs rendszer alapszolgáltatásainak használata, egy szövegszerkesztő, táblázatkezelő, böngésző, prezentációkészítő - biztonságos birtoklása;
* szakmai informatikai programok felhasználói szintű ismerete és felhasználói készség annak használatával kapcsolatban;
* infokommunikációs rendszerek használata;
* logikus gondolkodás, felelősségtudat a szakmai feladatok megoldásában;
* alapvető pénzügyi és adózási ismeretek, valamint ezek alkalmazása konkrét számítási feladatokban;
  1. a szakmai követelmény:
* ECDL alapkövetelményei;
* problémák, feladatok megoldásában a gazdálkodó szervezet adminisztrációs, információs és kommunikációs rendszereinek szakszerű használata;
* egyszerű, a hétköznapi életben előforduló számítási feladatok megoldása számítógép használatával (különösen a százalékszámítás, kamatos kamat, ÁFA- és adószámítások, számlázási alapismeretek);
* a döntési folyamatokban az információs rendszer és adatbázisának aktív használata;
* számítógép hálózati szolgáltatások ismerete és alkalmazása adott feladatok megoldásához;
* a képzési terület sajátosságainak megfelelő adatbázisok kezelése, a meglévő adatbázisokból lekérdezési feladatok meghatározása és megoldása adott szakmai cél szerint.

1. **Kommunikációs ismeretek**
   1. főbb kompetenciák, szakmai készségek:

* szakmai kommunikáció megértése és szakszerű alkalmazása szóban és írásban;
* az adott szakma témakörében anyanyelven eredményes szakmai kommunikáció;
* fejlett beszédkészség, megfelelő szakmai szókincs, nyelvhelyesség, közérthetőség;
* időtervezés, információátadás;
  1. a szakmai követelmény:
* tárgyalásokon való képviselet, a kommunikációs eszköztár használata a tárgyalástechnika és az üzleti szabályok figyelembevételével;
* a szakmai álláspontok meggyőző képviselete; hiteles kommunikáció; érvelési technikák és a szakmai érvrendszer ismerete, használata, képviselete;
* együttműködés a munkatársakkal;
* kommunikáció a széles értelemben vett megrendelővel, ügyféllel;
* együttműködés a szakmai partnerekkel, helyi önkormányzatokkal, kamarákkal, kormányhivatallal, médiával és a munkatársakkal, új üzleti kapcsolatok építése, sikeres kommunikáció a gazdasági élet valamennyi szereplőjével;
* üzleti levél, üzenetkészítés;
* az alapvető kommunikációs módszerek és technikák ismerete és szakszerű alkalmazása.

1. 65/2021. (XII. 29.) ITM rendelet 4. § (4) A létesítési dokumentumnak tartalmaznia kell: (…)

   de) a szakmai szervezetek és a munkaadók, valamint az ágazati szintű foglalkoztatásban érdekelt miniszter véleményét;

   f) a Magyar Felsőoktatási Akkreditációs Bizottság 5. § (1) bekezdése szerinti véleményét;

   *g)* a Felsőoktatási Tervezési Testület 5. § (1) bekezdése szerinti véleményét; [↑](#footnote-ref-1)
2. **15. §** (2) Felsőoktatási szakképzésben felsőfokú szakképzettség szerezhető, amelyet oklevél tanúsít. A felsőoktatási szakképzésre tekintettel kiállított oklevél önálló végzettségi szintet nem tanúsít. A felsőoktatási szakképzésben legalább százhúsz kreditet kell megszerezni. A képzési és kimeneti követelmény tartalmazza a felsőoktatási szakképzés képzési területi besorolását. Az azonos képzési területhez tartozó alapképzési szakba beszámítható kreditek száma legalább harminc, legfeljebb kilencven lehet. A képzési idő legalább négy félév. [↑](#footnote-ref-2)
3. Lásd a mellékletet („A felsőoktatási szakképzésben szerezhető végzettségi szint jellemzői.) [↑](#footnote-ref-3)
4. **A felsőoktatási szakképzések, az alap- és mesterképzések, valamint hitéleti képzések a 2022/23-as tanévtől alkalmazandó képzési és kimeneti követelményei 1. melléklet 5. pont:**

   1. kiemelten elméletorientált, amelyben az elméleti jellegű ismeretátadás aránya 70–80 százalék,
   2. elméletorientált, amelyben az elméleti jellegű ismeretátadás aránya 60–70 százalék,
   3. kiegyensúlyozott, amelyben az elméleti jellegű ismeretátadás aránya 40–60 százalék,
   4. gyakorlatorientált, amelyben a gyakorlati jellegű ismeretszerzés aránya 60–70 százalék
   5. e) kiemelten gyakorlatorientált, amelyben a gyakorlati jellegű ismeretszerzés aránya 70–80 százalék.

   [↑](#footnote-ref-4)
5. Ld. **65/2021. (XII. 29.) ITM rendelet 5. § (1)** [↑](#footnote-ref-5)